ХIинцалца схьа, нохчийн бераш, зударий бойу гIазакхийн герз гIовсе (освящение) даьхначул а совнаха, хIинца, шайн "дэла" нохчаша "верна" цаьрга чIир кхайкхочу оцу гIазакхийн мозгIаршна цхьа хьакъ долу жоп далархьама. Дала мукъалахь, цу хьокъехь вай бина таллам, шен буьззиначу барамехь кеста дешархочунна бовзийта а дагахь ду вай. ТIаккха хIинца, цу белхан тIера цхьацца кийсигаш яхкор ю вай кхузахь. Оьрсийн мозгIаршна, Iийса-пайхамар (а.с.) нохчаша хIунда "вийна" йиш йоцийла а дуьйцуш, малхбузерачу миссионерашна, нохчийн маттахь Тоурат а, Инжил а, Забур а даккха гIертар эрна къахьегар дуйла а гойтуш. ХIунда аьлча, вайна схьахIуттучу суртаца, нохчий шаьш а бу, оцу йозанийн бакъ болу чулацам, нохчийн меттан кхетамца хьанна а дIахьеха йиш йолуш. ХIинцалца оцу йозанашцара царна гуш хилла цхьадолу хьесапаш, царна юхьнехьа дуьйла а дуьйцуш.